**ПРОТОКОЛ № 39**

**ОТ ЗАСЕДАНИЕ НА**

**КОМИСИЯТА ПО АТЕСТИРАНЕТО И КОНКУРСИТЕ**

**КЪМ ПРОКУРОРСКАТА КОЛЕГИЯ НА ВСС,**

**ПРОВЕДЕНО НА 30.11.2021 г.**

/чрез видеоконферентна връзка/

Присъстват: Огнян Дамянов, Пламен Найденов, Евгени Иванов, Стефан Петров, Ангелина Митова, Галя Гугушева, Евгений Трифонов, Димитър Стефанов, Лъчезар Лазаров, Светлана Бошнакова и Наталия Василева.

Отсъстват: Марио Василев

На заседанието присъстват: Полина Петкова – началник отдел „Атестиране на прокурори и следователи“ и Яна Мачева – началник отдел „Конкурси на прокурори и следователи”

Протоколирал: Илиана Атанасова

Допълнителни точки, включени за разглеждане в дневния ред на Комисията по атестирането и конкурсите към Прокурорската колегия

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

ВКЛЮЧВАследните допълнителни точки в дневния ред на Комисията по атестиране и конкурси, за разглеждане: т. 9 - т. 12.

РАЗНИ

1. Обсъждане изготвянето на единни формуляри за атестиране с прокурори от Апелативна специализирана прокуратура.

*КАК проведе обсъждане с Людмил Коюмджиев – прокурор в Апелативна специализирана прокуратура, относно попълването на единни формуляри за атестиране.*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

1.1. Да се обсъди с Ивайло Ангелов – административен ръководител на Апелативна специализирана прокуратура, провеждането на събрание на прокурорите от Апелативна специализирана прокуратура и Специализирана прокуратура за избор на членове на Постоянна атестационна комисия към Апелативна специализирана прокуратура, за което да бъде поканен в следващо заседание на Комисията.

2. Проект на становище по чл. 169, ал. 1 от ЗСВ във връзка с чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт за притежаваните професионални качества на Ваня Тонева Христева - заместник на административния ръководител - заместник-апелативен прокурор на Апелативна прокуратура - Пловдив и изпълняващ функциите „административен ръководител - окръжен прокурор“ на Окръжна прокуратура - Пловдив, във връзка с открита процедура за избор на административен ръководител - окръжен прокурор на Окръжна прокуратура – Пловдив, който ще се проведе на 08.12.2021 г.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

2.1. ПРИЕМА становището за притежаваните професионални качества на Ваня Тонева Христева - заместник на административния ръководител - заместник-апелативен прокурор на Апелативна прокуратура - Пловдив и изпълняващ функциите „административен ръководител - окръжен прокурор“ на Окръжна прокуратура - Пловдив.

2.2. ИЗПРАЩА, на основание чл. 55, ал. 2 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, становището по т. 2.1. на Ваня Тонева Христева - заместник на административния ръководител - заместник-апелативен прокурор на Апелативна прокуратура - Пловдив и изпълняващ функциите „административен ръководител - окръжен прокурор“ на Окръжна прокуратура - Пловдив.

2.3. ПРЕДОСТАВЯ становището по т. 2.1. на Прокурорската колегия на ВСС, основание чл. 55, ал. 1 от Наредба № 1 от 09.02.2017 г. за конкурсите за магистрати и за избор на административни ръководители в органите на съдебната власт, ведно с цялата документация във връзка с избора на административен ръководител - окръжен прокурор на Окръжна прокуратура - Пловдив.

3. Предложение от административния ръководител на Окръжна прокуратура – Стара Загора за оптимизиране щатната численост на органа и назначаване на Гриша Спасов Мавров - прокурор в Районна прокуратура - Стара Загора на длъжност „заместник на административния - заместник-окръжен прокурор" на Окръжна прокуратура - Стара Загора.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

3.1. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА СЪКРАТИ щатната численост на Районна прокуратура - Стара Загора с 1 (една) свободна длъжност „прокурор“, считано от датата на вземане на решението.

13.2. ПРЕДЛАГА НА ПРОКУРОРСКАТА КОЛЕГИЯ НА ВСС, на основание чл. 30, ал. 5, т. 7 от ЗСВ, ДА ПРЕДЛОЖИ НА ПЛЕНУМА НА ВСС, ДА РАЗКРИЕ 1 (една) щатна длъжност „прокурор“ в Окръжна прокуратура - Стара Загора, считано от датата на вземане на решението.

*Мотиви: Прокурорската колегия на Висшия съдебен съвет е сезирана от административния ръководител – окръжен прокурор на Окръжна прокуратура - Стара Загора с предложение за оптимизиране щатната численост на органа и увеличаване броя на заместниците му от двама на трима. Предложението е мотивирано с необходимостта от подсигуряване пълноценната организация и управление на органа, както и със спецификите на региона, който обслужва.*

*При налични 26 (двадесет и шест) щатни длъжности за магистрати в Окръжна прокуратура – Стара Загора, от които 13 (тринадесет) длъжности „прокурор“, са налице 2 (две) длъжности „заместник на административния ръководител-заместник-окръжен прокурор“. Съгласно разпределението на дейностите в прокуратурата по основните надзори и направления, на двамата заместника на административния ръководител са възложени, както следва „Следствен надзор“ на единия и „Наказателно-съдебен надзор“ на втория. Наред с това, същите изпълняват и допълнителни функции, подпомагащи дейността на административния ръководител, при натовареност с прокурорска дейност от 85%, определена по Правилата за приложението на разпределението на преписките и досъдебните производства на принципа на случайния подбор в Прокуратурата на Република България, утвърдени със Заповед № РД-02-23/13.09.2021г. на главния прокурор. Към настоящия момент за завеждащи на „Гражданско-съдебния надзор“ и „Административно-съдебния надзор“ са определени прокурори от Окръжна прокуратура – Стара Загора. Предвид обема на работа, административният ръководител посочва, че няма пречка „Гражданско съдебния надзор“ да продължава да се завежда от редови прокурор, докато „Административно-съдебния надзор и надзор за законност“, счита за необходимо да бъде възложен на негов заместник. Съображенията за това са свързани със значимостта му за дейността на Окръжна прокуратура – Стара Загора, както и с нарастването на обема на работа по него. Необходимостта от трети заместник е мотивирана и с подсигуряване пълноценното осъществяване на контролно-ревизионната дейност на Окръжна прокуратура – Стара Загора по отношение на Районна прокуратура - Стара Загора и териториалните й отделения.*

*Тъй като в Окръжна прокуратура-Стара Загора не е налице свободна длъжност „прокурор“, която да бъде трансформирана в трета щатна длъжност „заместник на административния ръководител – заместник-окръжен прокурор“, административният ръководител на органа инициира оптимизиране щатната численост в рамките на съдебния район, а именно чрез преразпределянето на 1 (една) незаета длъжност „прокурор“ в Районна прокуратура-Стара Загора.*

*Съгласно актуалното щатно разписание на Районна прокуратура-Стара Загора, органът разполага с 45 (четиридесет и пет) щатни длъжности, от които:*

* *1 (една) заета длъжност „административен ръководител“;*
* *3 (три) длъжности „заместник на административния ръководител“, като 1 (една) от тях е вакантна;*
* *37 (тридесет и седем) длъжности „прокурор“, от които 1 (една) е свободна.*
* *4 (четири) заети длъжности „младши прокурор“. От посочените длъжности „младши прокурор“, 2 (две) длъжности са заети от младшите прокурори, назначени с решение на Колегията по протокол № 23/24.06.2020 г., чиито срок по чл. 240, ал. 1 от ЗСВ изтича на 01.07.2022 г.*

*Съкращаването на наличната свободна длъжност „прокурор“ в органа не би препятствало тяхното устройване, тъй като е налице предстоящо освобождаване на 1 (една) длъжност „прокурор“ от магистрат, повишен по реда на чл. 193, ал. 3 от ЗСВ в Окръжна прокуратура-Стара Загора по обявения през 2019г. конкурс. В случай на уважаване искането на административния ръководител на Окръжна прокуратура-Стара Загора за назначаването на Гриша Спасов Мавров - прокурор в Районна прокуратура-Стара Загора на длъжността "заместник на административния ръководител - заместник-окръжен прокурор" на Окръжна прокуратура-Стара Загора, същият ще се освободи още една длъжност „прокурор“. Тези две длъжности „прокурор“ ще послужат за устройването на младшите прокурори с изтичащ срок по чл. 240 от ЗСВ през юли 2022 г.*

*Отчетени са данните за действителната натовареност, натовареността по щат, както и средно дневната натовареност на прокурор за три годишен период в Районна прокуратура-Стара Загора, при съобразяване на приключилите два етапа по окрупняване на районните прокуратури, касаещи закриването на районните прокуратури в гр. Казанлък, гр. Чирпан, гр. Раднево и гр. Гълъбово и разкриването им като териториални отделения към Районна прокуратура – Стара Загора.*

*Действителната натовареност и среднодневната натовареност на един прокурор в Районна прокуратура – Стара Загора за първото полугодие на 2019-2021 г. е константно по-ниска от тази за районните прокуратури в страната. При налична към момента 1 (една) свободна длъжност „прокурор“ в Районна прокуратура-Стара Загора, статистическите данни за натовареността по щат на 1 (един) прокурор за първото полугодие на 2021 г. са със стойности малко по-високи от средните за страната, а именно - 603,4, при средна за страната - 580,9. От прогнозната натовареност на органа, след евентуалното оптимизиране на прокурорския щат, Комисията установи, че* *дори при съкращаване на 1 (една) щатна длъжности „прокурор", стойностите няма да се променят много и ще останат близки до средната за страната, именно: 617,1, при средна за страната – 582, 4.*

*Въз основа на гореизложеното, Комисията счита предложението на административния ръководител за целесъобразно, като същото следва да бъде осъществено на два етапа. Преразпределянето на 1 (eдна) свободна длъжност „прокурор“ от Районна прокуратура-Стара Загора в Окръжна прокуратура-Стара Загора попада в правомощията на Пленума на Висшия съдебен съвет. В случай на уважаване на предложението, Прокурорската колегия следва да трансформира новоразкритата длъжност „прокурор“ в Окръжна прокуратура - Стара Загора, на основание чл. 30, ал. 5, т. 4 от ЗСВ, във трета длъжност „заместник на административния ръководител - заместник-окръжен прокурор“, на която да бъде назначен и предложения за длъжността магистрат.*

3.3. Съгласно чл. 30, ал. 2, т. 8 от ЗСВ изпраща решението на административния ръководител на Районна прокуратура - Стара Загора, за съгласуване.

3.4. ВНАСЯ предложението в заседанието на Прокурорската колегия на Висшия съдебен съвет, насрочено на 01.12.2021 г., за разглеждане и произнасяне.

4. Молба от Таня Георгиева Александрова - прокурор в Районна прокуратура - Хасково, за преместване в Софийска районна прокуратура, на основание чл. 194 от ЗСВ.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

С оглед липсата на основание в молбата на прокурор Таня Георгиева Александрова за реда на исканото преназначаване, без провеждането на конкурс,

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

4.1. Във връзка с постъпилата молба от Таня Георгиева Александрова - прокурор в Районна прокуратура - Хасково за преместване в Софийска районна прокуратура, указва на административния ръководител на Софийска районна прокуратура да уведоми Комисията по атестирането и конкурсите към Прокурорската колегия на Висшия съдебен съвет дали са налице магистрати в органа, които изразяват желание за размяна с прокурор Александрова и преместването им по реда на чл. 194, ал. 2 от ЗСВ от Софийска районна прокуратура в Районна прокуратура – Хасково.

В случай на заявено искане, съгласно изискването на чл. 194, ал. 2 от ЗСВ, административният ръководител на Софийска районна прокуратура следва да изрази становище относно размяната.

При липсата на желание за размяна, административният ръководител на Софийска районна прокуратура следва да изрази становище относно откриване на процедура по реда на чл. 194, ал. 1 от ЗСВ от Районна прокуратура – Хасково в Софийска районна прокуратура.

ЕДИНЕН ФОРМУЛЯР

5. Придобиване статут на несменяемост на Веселина Стоянова Стоянова - прокурор в Районна прокуратура - Стара Загора.

*/След проведеното гласуване с вдигане на ръка и при обявения резултат 11 гласа „за“ и „0“ против/*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

5.1. ПРИЕМА ИЗЦЯЛО предложението на Постоянната атестационна комисия при Апелативна прокуратура - Пловдив, за комплексна оценка на Веселина Стоянова Стоянова - прокурор в Районна прокуратура - Стара Загора.

5.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка от атестиране за придобиване статут на несменяемост „МНОГО ДОБРА“ на Веселина Стоянова Стоянова - прокурор в Районна прокуратура - Стара Загора.

5.3. Предоставя, на основание чл. 205, ал. 1 от ЗСВ, на Веселина Стоянова Стоянова - прокурор в Районна прокуратура - Стара Загора, резултатите от атестирането за запознаване.

ПОЛУЧЕНА ЧАСТ ІХ НА ЕФ – БЕЗ ВЪЗРАЖЕНИЕ

6. Придобиване статут на несменяемост на Марина Красимирова Кочева - прокурор в Районна прокуратура - Ямбол.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

6.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Марина Красимирова Кочева - прокурор в Районна прокуратура - Ямбол.

6.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Марина Красимирова Кочева - прокурор в Районна прокуратура - Ямбол.

6.3. ПРЕДЛАГА НА ПРОКУРОРСКАТА КОЛЕГИЯ НА ВСС, Марина Красимирова Кочева - прокурор в Районна прокуратура - Ямбол, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

16.4. ВНАСЯ предложението в заседание на Прокурорската колегия на ВСС, насрочено за 01.12.2021 г., за разглеждане и произнасяне.

7. Придобиване статут на несменяемост на Веселина Стоянова Караджова - прокурор в Софийска районна прокуратура.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

7.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Веселина Стоянова Караджова - прокурор в Софийска районна прокуратура.

7.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Веселина Стоянова Караджова - прокурор в Софийска районна прокуратура.

7.3. ПРЕДЛАГА НА ПРОКУРОРСКАТА КОЛЕГИЯ НА ВСС, Веселина Стоянова Караджова - прокурор в Софийска районна прокуратура, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

7.4. ВНАСЯ предложението в заседание на Прокурорската колегия на ВСС, насрочено за 01.12.2021 г., за разглеждане и произнасяне.

8. Придобиване статут на несменяемост на Васил Николов Янев - прокурор в Районна прокуратура - Пловдив.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

8.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРОВЕДЕ, на основание чл. 196, ал. 1, т. 2 от ЗСВ, атестиране за придобиване статут на несменяемост на Васил Николов Янев - прокурор в Районна прокуратура - Пловдив.

8.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ПРИЕМЕ, на основание чл. 206, ал. 1 от ЗСВ, комплексна оценка „МНОГО ДОБРА” на Васил Николов Янев - прокурор в Районна прокуратура - Пловдив.

8.3. ПРЕДЛАГА НА ПРОКУРОРСКАТА КОЛЕГИЯ НА ВСС, Васил Николов Янев - прокурор в Районна прокуратура - Пловдив, ДА ПРИДОБИЕ СТАТУТ НА НЕСМЕНЯЕМОСТ, на основание чл. 207, ал. 1 от ЗСВ, считано от датата на вземане на решението.

8.4. ВНАСЯ предложението в заседание на Прокурорската колегия на ВСС, насрочено за 01.12.2021 г., за разглеждане и произнасяне.

ДОПЪЛНИТЕЛНИ ТОЧКИ

9. Доклад от директора на дирекция „Правна“ в АВСС относно молба от Виолета Петрова Танаицова за оттегляне на жалба, заведена в деловодството на Висшия съдебен съвет, с вх. № ВСС-15385/26.11.2021г., срещу решение на Прокурорската колегия на Висшия съдебен съвет по т.т. 4.38, 4.38.1, 4.38.3, 4.38.4, 4.38.5, 4.44, 4.44.1 до 4.44.9 включително и 4.44.11 от протокол № 37 от заседание, проведено на 03 ноември 2021 г.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

9.1. ПРИЕМА за сведение доклад от директора на дирекция „Правна“ в АВСС относно молба от Виолета Петрова Танаицова за оттегляне на жалба, заведена в деловодството на Висшия съдебен съвет, с вх. № ВСС-15385/26.11.2021г., срещу решение на Прокурорската колегия на Висшия съдебен съвет по т.т. 4.38, 4.38.1, 4.38.3, 4.38.4, 4.38.5, 4.44, 4.44.1 до 4.44.9 включително и 4.44.11 от протокол № 37 от заседание, проведено на 03 ноември 2021 г.

10. Периодично атестиране на Бойко Стелианов Василев - прокурор в Районна прокуратура - Ловеч.

*/След проведеното гласуване с вдигане на ръка и при обявения резултат 6 гласа „за“ и „5“ против/*

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

10.1. НЕ ПРИЕМА ИЗЦЯЛО определените от Постоянната атестационна комисия при Апелативна прокуратура – Велико Търново оценки по общите критерии за атестиране на Бойко Стелианов Василев - прокурор в Районна прокуратура – Ловеч.

*Мотиви: Комисията по атестирането и конкурсите счита, че:*

*В част IV, т. 1 „Правни познания и умения за прилагането им“ определената оценка „4“ следва да бъде увеличена с 1 (една) единица. Видно от констатации на ПАК, анализът на отменените актове, върнатите дела и оправдателните присъди сочи, че те са малък брой спрямо внесените обвинителни актове и броя на осъдителните присъди за периода на атестиране. За да намали оценката, ПАК е взела предвид случаи, касаещи неправилно приложение на закона или нарушени процесуални правила (пр. пр. № 536/2015 г. и пр. пр. № 1864/2016 г.). Комисията намира, че отмененото от РС-Ловеч постановление за прекратяване по пр. пр. № 536/2015 г. e относимо към критерия в ч. IV, т. 2 „Умение за анализ на правнорелеванте факти“, доколкото съдът е приел, че в постановлението е допуснато смесване на прекратителните основания и не става ясно на кое основание делото е прекратено – поради това, че не е извършено деяние или че такова е извършено, но не съставлява престъпление. Действително, върнатият от съда обвинителен акт по пр. пр. № 1864/2016 г., предвид непредявяване на разследването на пострадалия, е относим към показателя „Способност за прилагане на закона и съдебната практика“, но същият е по-скоро единичен случай и не може да обоснове намаляване на оценката по критерия.*

*Комисията не приема съображенията на ПАК относно необжалваните актове на атестирания прокурор, че при упражнен своевременен служебен контрол, част от тях биха били отменени с мотиви за непълнота на данните или неизяснена фактическа обстановка, необходимост от извършаване на допълнителни действия. По показателя „брой потвърдени и отменени актове и основанията за това“ се отчитат и взимат предвид броят на потвърдените и отменените актове, и основанията за това, на преминалите през съответния служебен, инстанционен или съдебен контрол актове, с оглед на което излагането на хипотетично предположение за евентуална отмяна на част от необжалваните актове (1099 бр.), е неоснователно. Изложеното обективира оценка „5“ по настоящия критерий.*

*В Част IV, т. 3 на ЕФА „Умение за оптимална организация на работата“ определената оценка „3“ следва да бъде увеличена с две единици. В мотивите си ПАК е посочила, че по повод забавяне на изпратени на прокурор Василев производства на доклад от разследващия орган, със заповед на адм. ръководител му е обърнато внимание, а с последяваща такава му е наложено наказание „Забележка“. Видно от отразеното в ч. IV, т. 4 „Експедитивност и дисциплинираност“ и ч. V, т. 1 „Умения за планиране и структуриране на действията в досъдебното и съдебното производство“, ПАК е определила оценки „3“, като е взела предвид наложените наказания (в ч. IV, т. 4) и неоправданото забавяне на досъдебни производства (в ч. V, т. 1), поради което оценката по настоящия критерий се явява необосновано намалена.*

*От друга страна, предвид данните в Част III на ЕФА, 278 бр. предварителни проверки са извършени в законоустановения 3-месечен срок, като над този срок са само 2 проверки. Относно срочността при решаване на преписките – 1051 бр. са решени в едномесечен срок, над 1 месец са 2 бр., което представлява 0,19 %. Прокурор Василев се е произнесъл по 361 бр. ДП в 1-месечен срок (97 %), в срок до 2 месеца са решени 9 бр. (2,41), в срок над 2 месеца – 2 бр. (0,54 %). Видно от изискана справка, 5 бр. ДП са решени в рамките на удължения срок по чл. 242, ал. 5 от НПК; по 2 бр. ДП магистратът се е произнесъл след изтичане на сроковете във връзка с частично прекратяване на производството. В допълнение към изложеното, през целия атестационен период натовареността на прокурор Василев е била над средната за прокурорите от Районна прокуратура - Ловеч, като през 2019 г. и периода 01.01.2020 г. – 02.12.2020 г. натовареността му е била и над среднодневната такава за страната. С оглед по-високата натовареност на атестирания магистрат през целия атестационен период спрямо прокурорите от ОСВ, както и малкият брой и относителен дял на просрочените преписки и ДП, оценката по настоящия критерий следва да бъде максимална.*

*Оценките по останалите общи и специфични критерии, определени от ПАК при Апелативна прокуратура – Велико Търново, следва да бъдат потвърдени.*

*С оглед на всичко изложено, Комисията по атестиране и конкурси определя комплексна оценка „Добра" – 4,47 на Бойко Стелианов Василев - прокурор в Районна прокуратура - Ловеч.*

10.2. ИЗГОТВЯ, на основание чл. 204а, ал. 3, т. 2 от ЗСВ, комплексна оценка от периодично атестиране „ДОБРА“ на Бойко Стелианов Василев - прокурор в Районна прокуратура – Ловеч.

10.3. Предоставя, на основание чл. 205, ал. 1 от ЗСВ, на Бойко Стелианов Василев - прокурор в Районна прокуратура - Ловеч, резултатите от атестирането за запознаване.

11. Разпределяне на преписки по открити процедури за атестиране по докладчици.

КОМИСИЯТА ПО АТЕСТИРАНЕТО И КОНКУРСИТЕ

Р Е Ш И:

11.1. При спазване принципа на случайния подбор, разпределя по докладчици преписките по открити процедури за атестиране на магистрати, както следва:

|  |  |  |  |  |
| --- | --- | --- | --- | --- |
| № | Съдебен орган | Магистрат | Длъжност | Докладчик |
| 1 | РП-Пловдив | Пламен Борисов Чобанов | прокурор | Евг. Иванов |
| 2 | РП-Бургас | Мариана Георгиева Калудова | прокурор | Анг. Митова |
| 3 | РП-Бургас | Христина Люцканова Апостолова | прокурор | Г. Гугушева |
| 4 | СлО в СП | Светлана Йорданова Стоянова - Вайзе | следовател | Н. Василева |
| 5 | СлО в СП | Юлиана Емилова Силянова | следовател | Ст. Петров |

12. Искане до Председателя на Шесто отделение на Върховен административен съд за пренасрочване за по-ранна дата разглеждането в открито съдебно заседание на адм. дело № 11053/2021 г. по описа на ВАС, образувано по жалба на Нели Иванова Владимирова – прокурор в Софийска районна прокуратура, против решение на Прокурорската колегия на ВСС по пр. № 31 от 15.09.2021 г., т. 4.2., 4.3. и 4.4.

КОМИСИЯТА ПО АТЕСТИРАНЕТО И КОНКУРСИТЕ

РЕШИ:

12.1. ПРЕДЛАГА НА ПРОКУРОРСКАТА КОЛЕГИЯ НА ВСС ДА БЪДЕ ОТПРАВЕНО ИСКАНЕ до Председателя на Шесто отделение на Върховен административен съд за пренасрочване, по възможност, за по-ранна дата разглеждането в открито съдебно заседание на адм. дело № 11053/2021 г. по описа на ВАС, образувано по жалба на Нели Иванова Владимирова – прокурор в Софийска районна прокуратура, против решение на Прокурорската колегия на ВСС по пр. № 31 от 15.09.2021 г., т. 4.2., 4.3. и 4.4.

*Мотиви: Прокурор Нели Владимирова е допуснат участник в конкурс за повишаване в длъжност „прокурор“ във Върховна касационна прокуратура, обявен с решение на Прокурорската колегия на ВСС по протокол № 27 от 15.07.2020 г. (обн. ДВ, бр. 66 от 24.07.2020 г.), по повод на което с решение на КАК по пр. № 28 от 06.10.2020 г. е открита процедура по извънредно атестиране и същата е приключила с решение на Прокурорската колегия на ВСС по пр. № 31 от 15.09.2021 г., т. 4, с което е оставено без уважение възражението на прокурор Владимирова и е приета комплексна оценка „добра“. Срещу решението на колегията е подадена жалба от прокурор Владимирова до Върховен административен съд и е образувано адм. дело № 11053/2021 г. С определение от 18.11.2021 г. делото е насрочено от председателя на шесто отделение на ВАС за разглеждане в открито съдебно заседание за 24.01.2022 г.*

*Съгласно чл. 192 от Закона за съдебната власт и чл. 40а от Наредба № 1 от 09.02.2017 г. за конкурсите за магистрати и за избор на административни ръководители в органите на съдебна власт (бр. 99 от 26.11.2021 г.) един от компонентите, който се оценява и участва при формирането на общата оценка за притежаваните от кандидата професионални качества, е резултатът от последната атестация. Степента на определената на прокурор Владимирова комплексна оценка от извънредно атестиране е „добра“ и разрешаването на спора с решение на ВАС би имало значение за общата оценка, въз основа на която конкурсната комисия ще класира кандидата. Предвид обстоятелството, че всички допуснати участници в конкурса имат влязла в сила оценка от атестиране (с изключение на още един магистрат, чието дело пред ВАС е насрочено за 14.12.2021 г.), както и с оглед оптимално приключване на конкурса за повишаване в длъжност „прокурор“ във ВКП, КАК предлага да бъде отправено искане до ВАС за пренасрочване разглеждането на адм. дело № 11053/2021 г. по описа на ВАС в открито заседание, по възможност, за по-ранна дата.*

12.2. ПРЕДЛАГА НА ПРОКУРОРСКАТА КОЛЕГИЯ НА ВСС ДА ЗАДЪЛЖИ процесуалните представители на ВСС да представят искането за пренасрочване за по-ранна дата разглеждането в открито съдебно заседание на адм. дело № 11053/2021 г. по описа на ВАС, съобразно изложените по-горе мотиви.

12.3. ВНАСЯ предложението в заседание на Прокурорската колегия на ВСС за 01.12.2021 г.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ ПРОКУРОРСКАТА КОЛЕГИЯ: (п)

ОГНЯН ДАМЯНОВ